
				R E F E R A T  D E  A P R O B A R E 
privind numirea administratorilor provizorii în Consiliul de Administrație al S.C. TERMICA BRAD S.A.



Prin Hotărârea Consiliului Local nr. 96/2010 a fost înființată S.C. TERMICA BRAD S.A. cu acționar unic Consiliul Local al Municipiului Brad.
Municipiului Brad este autoritate publică tutelară a S.C. TERMICA BRAD S.A, în conformitate cu prevederile art. 2^1 din Ordonanța de Urgență a Guvernului nr. 109/2011 privind guvernanţa corporativă a întreprinderilor publice, cu modificările și completările ulterioare.
Conform prevederilor acestui act normativ, corelate cu cele ale Actului constitutiv al SC. TERMICA BRAD S.A., Consiliul de Administrație este format din 3 membri.
În temeiul prevederilor art. 3 alin. (1) lit. b) din Anexa nr. 1 - Norme metodologice pentru stabilirea indicatorilor de performanţă financiari şi nefinanciari şi a componentei variabile a remuneraţiei membrilor consiliilor de administraţie/supraveghere ale întreprinderilor publice, precum şi a directorilor, respectiv a membrilor directoratului aprobate prin Hotărârea Guvernului nr. 639/2023 a fost emisă Hotărârea A.G.E.A nr. 10/29.05.2025 pentru aprobarea declanșării procedurii de selecție și nominalizare a membrilor Consiliului de Administrație al S.C TERMICA BRAD S.A, pentru mandatul 2025 - 2029. 
	Prin Hotărârea Consiliului Local nr. 101/2025 a fost constituită Comisia de selecție și nominalizare a candidaților pentru postul de membru în cadrul Consiliului de Administrație al S.C. TERMICA BRAD S.A., în vederea desfășurării procedurii de selecție.
 	Conform prevederilor art. 28 alin. (3), art. 29^1 alin. (2)  și art. 29^4  din O.U.G. nr. 109/2011 privind guvernanța corporativă a intreprinderilor publice, cu modificările și completările ulterioare: 
 „În cazul întreprinderilor publice aflate în subordinea unităţilor administrativ-teritoriale, administratorii provizorii se numesc de către autoritatea publică tutelară competentă, potrivit dispoziţiilor art. 29^1 alin. (1)-(3) privind durata mandatului provizoriu…” 
 „…durata mandatului administratorului provizoriu este de maximum 5 luni, cu posibilitatea prelungirii, o singură dată, pentru încă 2 luni, pentru motive întemeiate. În cazul în care procedura de selecţie şi nominalizare a administratorilor permanenţi este finalizată înainte de expirarea perioadei pentru care a fost numit administratorul provizoriu, administratorul sau administratorii permanenţi sunt desemnaţi de îndată de către adunarea generală a acţionarilor, iar mandatul administratorilor provizorii încetează”
 „Fiecare membru al consiliului de administraţie trebuie să aibă studii superioare finalizate cel puţin cu diplomă de licenţă şi experienţă în domeniul ştiinţelor inginereşti, economice, sociale, juridice sau în domeniul de activitate al respectivei întreprinderi publice de minimum 7 ani”.
Având în vedere că mandatele actualilor membri în cadrul Consiliului de Administrație expiră la data de 27.09.2025, înainte de finalizarea procedurii de selecție și nominalizare a administratorilor permanenți, care, în acest moment se află în etapa întocmirii raportului final și transmiterii acestuia către AMEPIP în vederea emiterii avizului conform, se impune numirea a trei administratori provizorii care să îndeplinească prevederile art. 28 alin. (3) din O.U.G. nr. 109/2011 privind guvernanța corporativă a intreprinderilor publice, cu modificările și completările ulterioare.
Persoanele propuse, în calitate de administratori provizorii în Consiliul de Administrație al S.C. TERMICA BRAD S.A.,  sunt următoarele:
 - domnul ȘENDRONI Aurel,  cu studii superioare în domeniul științe economice şi o experienţă de cel puţin 7 ani în domeniu;
 - domnul DINEȘ Nicolae, cu studii superioare în domeniul științe economice şi o experienţă de cel puţin 7 ani în domeniu;
 - domnul FĂRĂU Horia - Liviu,  cu studii superioare în domeniul științe inginerești şi o experienţă de cel puţin 7 ani în domeniu.
Durata mandatului administratorilor provizorii numiți la alin. 1 este de maximum 5 luni, cu posibilitatea prelungirii, o singură dată, pentru încă 2 luni, pentru motive întemeiate.
 În cazul în care procedura de selecţie şi nominalizare a administratorilor permanenți este finalizată înainte de expirarea perioadei pentru care au fost numiți administratorii provizorii, administratorii permanenți vor fi desemnați de îndată de către A.G.A., iar mandatul administratorilor provizorii încetează de drept.
 Între administratorii provizorii și Primarul Municipiului Brad se va încheia un contract de mandat provizoriu
Remunerația administratorilor provizorii se face în conformitate cu prevederile legale în vigoare.
Actul constitutiv al S.C. TERMICA BRAD S.A. se va modifica corespunzător prevederilor prezentei hotărâri.
În contextul celor de mai sus, am inițiat prezentul proiect de hotărâre prin care am propus numirea administratorilor provizorii în Consiliul de Administrație al S.C. TERMICA BRAD S.A. și îl supun spre dezbatere și aprobare plenului Consiliului Local al Municipiului Brad în forma prezentată.
	În susţinerea propunerii mele invoc prevederile art. 29^1 alin. 2, art. 28 alin. 3 și art. 29^4 din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare, ale H.G. nr. 639/2023 pentru aprobarea Normelor metodologice de aplicare a O.U.G. nr. 109/2011 privind guvernanța corporativă a întreprinderilor publice, ale art. II din O.U.G. nr. 117/2023 pentru modificarea si completarea Ordonanței de Urgență a Guvernului nr. 109/2011 privind guvernanta corporativa a intreprinderilor publice, precum și pentru modificarea și completarea Legii nr. 187/2023 pentru modificarea și completarea Ordonanței de Urgență a Guvernului nr. 109/2011 privind guvernanța corporativă a intreprinderilor publice, ale Legii nr. 31/1990 privind societățile comerciale, republicată, cu modificările și completările ulterioare, ale art. 129 alin. 1, alin. 2 lit. a,  alin. 3 lit. d din O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

